stanford-oval/wikipedia huggingface dataset:
התמים (רומן מאת איאן מקיואן)
הערות שוליים

1 2 3 4  Malcolm, David (2002). Understanding Ian McEwan (באנגלית). Univ of South Carolina Press. p. 110. ISBN 978-1-57003-436-7. [Wood's views are] typical of the novel's reception.
↑  Wood, Michael (1990-05-10). "Well done, Ian McEwan · LRB 10 May 1990". London Review of Books (באנגלית). נבדק ב-2020-01-14.
↑  THE INNOCENT by Ian McEwan | Kirkus Reviews (באנגלית).
↑  "Fiction Book Review: The Innocent by Ian McEwan". www.publishersweekly.com. נבדק ב-2020-01-14.
↑  Kakutani, Michiko (1990-05-29). "'The Innocent'". The New York Times (באנגלית אמריקאית). ISSN 0362-4331. נבדק ב-2020-01-14.
↑  Eder, Richard (1990-06-24). "The Dark at the End of the Tunnel : THE INNOCENT by Ian McEwan (Doubleday: $18.95; 270 pp.)". Los Angeles Times (באנגלית אמריקאית). נבדק ב-2020-01-14.
↑  Boylan, Roger (2006-01-09). "Ian McEwan's Family Values". Boston Review (באנגלית). נבדק ב-2020-01-14.
↑  Battersby, Eileen (2014-09-28). "Reasons to read Ian McEwan, and the ones to avoid". The Irish Times (באנגלית). נבדק ב-2020-01-14.
↑  Jordan, Tina; Ellingwood, Susan (2018-05-17). "6 Noteworthy Works by Ian McEwan". The New York Times (באנגלית אמריקאית). ISSN 0362-4331. נבדק ב-2020-01-14.
פוש (סרט)

| --- | --- |

 בימוי:  פול מקגווין 
 הופק בידי:  ברוס דייווי   ויליאם וינס   גלן ויליאמסון
 תסריט:  דייוויד בורלה
 שחקנים ראשיים:  כריס אוונס קולין פורד   דקוטה פנינג דג'ימון הונסו קמילה בל קליף קרטיס ניל ג'קסון מינג-נה ון
 מוזיקה:  ניל דייוויג' 
 מדינה:  ארצות הברית 
 חברת הפקה:  Icon Productions, Summit Entertainment 
 חברה מפיצה:  ארצות הברית Summit Entertainment   הממלכה המאוחדת Icon Film Distribution
 שיטת הפצה:  וידאו על פי דרישה 
 הקרנת בכורה:  6 בפברואר 2009
 משך הקרנה:  111 דקות
 שפת הסרט:  אנגלית 
 סוגה:  סרט מתח, סרט מדע בדיוני, סרט פעולה 
 תקציב:  38 מיליון דולר
 הכנסות:  48,858,618 מיליון דולר
 הכנסות באתר מוג'ו:   push09
 פרסים:  פרס חבר המושבעים של פסטיבל סאנדנס לדרמה אמריקאית  Sundance Audience Award: U.S. Dramatic  Sundance Special Jury Prize for Acting 
 www.push-themovie.com
 דף הסרט ב־IMDb
 
פּוּש (באנגלית: Push) הוא מותחן גיבורי-על אמריקאי משנת 2009 בבימויו של פול מקגוויגן ובכיכובם של כריס אוונס, דקוטה פנינג, דג'ימון הונסו וקמילה בל. במרכז הסרט נמצאת חבורת מדיומים מלידה, שמתאחדים יחד על מנת להפיל סוכנות ממשלתית המשתמשת בסם מסוכן כדי ליצור צבא של מדיומים.
סוגי אנשים

למען הסדר ישנם 10 סוגי מדיומים ידועים בסרט "פוש" (כל השמות הם בתרגום חופשי):
טלקינטים (מזיזים) - אנשים המסוגלים להזיז דברים בכוחות המחשבה.
חוזים (צופים) - אנשים המסוגלים לראות את העתיד לפרק זמן של בערך שבוע, ולחזקים מבניהם הרבה שנים יותר.
מחדירים - אנשים המסוגלים לשנות זיכרונות או להשתיל זיכרונות במוחות של אנשים אחרים.
צעקנים (מדממים/שואגים) - אנשים הצועקים ובצעקתם יכולים להרוג, לפצוע, לפוצץ ולפגוע.
רחרחנים - אנשים המסוגלים לרחרח ובכך למצוא אנשים או לדעת מה הם עשו לאחרונה.
קוראים - דומים לרחרחנים. משתמשים במגע ולא ברחרוח.
מחקנים - אנשים המסוגלים למחוק זיכרונות של אנשים אחרים.
מחשכים (מצלילים, מלשון צל) - יכולים להחביא אנשים מרחרחנים אך לא מחזיונות של חוזים.
משנים (משני צורה) - אנשים המסוגלים לשנות צורה של חפצים ושל עצמם.
מרפאים/מתקנים - אנשים המסוגלים לרפא או להחזיר את הפצע.
צוות שחקנים

| שם הדמות | שם השחקן/ית | אפיון דמות |
| --- | --- | --- |
| ניק גאנט | כריס אוונס/קולין פורד | גיבור הסרט, טלקינט, נולד באמריקה ומתגורר בהונג-קונג כדי להתחבא מהמחלקה. אביו נרצח על ידי הנרי. היה במערכת יחסים עם קירה. בעל מקור הכנסה אחד ועל כן מהמר, אם כי לא תמיד בהצלחה ולכן מסובך בחובות. |
| קאסי הולמס | דקוטה פנינג | חוזה צעירה שאמה נלכדה על ידי המחלקה. כמו רוב הכוחות בסרט שלה לא מפותח עד הסוף ולעיתים היא מבולבלת מציוריה שלה. |
| קירה הדסון | קמילה בל | מחדירה מוכשרת שברחה מהמחלקה. היחידה ששרדה את סם ההעצמה והייתה במערכת יחסים עם ניק. |
| הסוכן הנרי קארוור | דג'ימון הונסו | סוכן ומחדיר מוכשר שהרג את אבא של ניק. נשלח במטרה ללכוד שנית את קירה. |
| אמילי הו | מינג-נה ון | מרחרחת שעוזרת לקאסי וניק למצוא את קירה. עובדת כמגדת עתידות בהונג-קונג. |
| הוק ווטרס | קליף קרטיס | אשתו נהרגה בתאונת דרכים. הוא משנה צורה העוזר לקאסי וניק. חי בניו יורק עד שהמחלקה תפסה אותו. |
| פינקי שטיין | נייט מוני | מחשיך העוזר להחביא את קירה מהחוזים. כינויו הוטבע כי המחלקה כרתה את זרתו הימנית (פינקי באנגלית: זרת) |
| ויקטור בודארין | ניל ג'קסון | טלקינט מוכשר. עובד בשביל המחלקה. |
| תרזה סטו | מגי סיף | מרפאת שעזרה למחלקה הסינית להשיג את המזוודה. |
| וו צ'יאנג | פול ווקר | מחקן שעזר לניק וקאסי. מחק את הזיכרון של ניק. חי בהונג-קונג. בסוף מוחק לחוזה את הזיכרון. |
הקומיקס

חברת ויילדסטורם האמריקאית הוציאה 6 חוברות קומיקס המתפקדות כפריקוול לסרט, ומספרות את הסיפור שקרה לפני אירועי הסרט. החוברות פורסמו בין נובמבר 2008 לפברואר 2009 ואוגדו יחדיו לאוגדן (ISBN 978-1401224929).
ה-DVD

סרט הקולנוע יצא ל-DVD ול-Blu-ray בתאריך 7 ביולי 2009 והוא מכיל סצנות שנמחקו, פרשנויות ועל העשייה.
מירה לפידות

| --- | --- |
אין תמונה חופשית
 לידה:  1971 (בת 53 בערך) 
 מקום לימודים:  האוניברסיטה העברית בירושלים 
 תחום יצירה:  אוצרות 
 
מירה לפידות (נולדה ב-1971) היא אוצרת ישראלית המכהנת כאוצרת הראשית של מוזיאון תל אביב לאמנות משנת 2021. לפני כן שימשה אוצרת ראשית של אגף האמנויות במוזיאון ישראל.
קורות חיים

לפידות בעלת תואר בוגר במדעי הטבע ותולדות האמנות מהאוניברסיטה העברית בירושלים, ותואר מוסמך בתולדות האמנות.
בשנים 1999–2021 כיהנה בתפקידים שונים במוזיאון ישראל בירושלים. היא החלה לעבוד במוזיאון כסטודנטית מדריכה באגף הנוער. מאז 2003 שימשה אוצרת באגף לאמנויות ויד ימינה של סוזן לנדאו, שכיהנה כאוצרת הראשית לאמנויות במוזיאון ישראל. ב-2012 החליפה את לנדאו שמונתה למנכ"לית ואוצרת ראשית של מוזיאון תל אביב. בתפקיד זה גיבשה את תוכנית התערוכות והייתה אחראית על למעלה מ-100 תערוכות ופרויקטים. היא הרחיבה את אוספי המוזיאון, פיתחה קשרים עם תורמים מישראל ומהעולם, הובילה קבוצת רכישה לאמנות, וקידמה שיתופי פעולה עם ארגוני תרבות, אקדמיה ומוזיאונים בינלאומיים. בין התערוכות שאצרה לפידות במוזיאון ישראל: "יפן זה כאן: באמנות ישראלית עכשווית" (2006), "סימני חיים" (2008) ותערוכת יחיד ליהודית סספורטס.
בשנים 2016–2020 הייתה אוצרת בפועל של המחלקה לאמנות עכשווית בינלאומית במוזיאון ישראל, ואצרה תערוכות של אמנים מובילים, בהם האמן הסיני איי וייוויי, תערוכה רטרוספקטיבית לכריסטיאן בולטנסקי, ומיצב הווידאו החלוצי "מניפסטו" של יוליאן רוזפלדט.
עם כניסתה למוזיאון תל אביב אצרה (עם טל לניר) ביוני 2021 את התערוכה "אנשים שראיתי ומעולם לא פגשתי" של צדוק בן דוד, שכללה מיצב הכולל מעל 6,000 דמויות של נשים, גברים וילדים.
באפריל 2022 אצרה (עם עמית שמאע) את התערוכה "על הקצה", שמציגה יצירות שלאחרונה ניתנו במתנה או בשאילה ארוכת טווח לאוסף האמנות העכשווית הבין־לאומית במוזיאון תל אביב.
ביולי 2022 הוצגה במוזיאון התערוכה PLAY של האמן אורס פישר, אותה אצרה לפידות (עוזר לאוצרת: עמית שמאע).
בשנת 2023 היא אצרה תערוכת יחיד של ארווין וורם.
הערות שוליים

↑  מירה לפידות | בית לאמנות ישראלית, באתר בית לאמנות ישראלית
1 2  מירה לפידות נבחרה לתפקיד האוצרת הראשית של מוזיאון תל אביב לאמנות, באתר ערב רב
↑  חגית פלג רותם, ‏"הרבה תורמים מצאו במוזיאון ישראל את הביטוי לציונות", באתר גלובס, 9 בפברואר 2015
↑  מינויים חדשים במוזיאון ישראל, באתר www.scooper.co.il
↑  איתי אלמוג, פתיחת עונת הקיץ במוזיאון תל אביב לאומנות, באתר עיצוב ואדריכלות
ארנסט רנגלין

| --- | --- |

רנגלין ב-2005
 לידה:  19 ביוני 1932 (בן 92) מחוז מנצ'סטר, ג'מייקה 
 מוקד פעילות:  ג'מייקה 
 תקופת הפעילות:  מ-1947
 סוגה:  סקא,
 כלי נגינה:  גיטרה, רוקסטדי, רגאיי, ג'אז
 חברת תקליטים:  פדרל רקורדס, איילנד רקורדס 
 פרסים והוקרה:  מסדר ההצטיינות 
 home.planet.nl/~vanbergh/
 פרופיל ב-IMDb
 
ארנסט רנגלין (באנגלית: Ernest Ranglin;‏ נולד ב-19 ביוני 1932) הוא גיטריסט ומלחין ג'מייקני. הוא עבד, בין היתר, עם ג'ימי קליף, פרינס באסטר ובוב מארלי. רנגלין ידוע בגישתו האקורדלית והקצבית המשלבת ג'אז ורגאיי.
ב-1973 הוא קיבל פרס מממשלת ג'מייקה על הישגיו המוזיקליים. מאז 1984 מתגורר רנגלין בפורט לודרדייל שבפלורידה ומופיע באופן קבוע בפסטיבלי ג'אז בין-לאומיים.
הערות שוליים

↑  ארנסט רנגלין, באתר AllMusic
| --- | --- |
בקרת זהויות :  BnF: cb13995677f (data)  GND: 134952022  ISNI: 0000 0001 2129 9265  LCCN: n78033259  MusicBrainz: 924203bb-da5f-4bd0-9630-c753c7cb9774  NKC: xx0138552  VIAF: 42035760   WorldCat (עם VIAF): 42035760
גאיוס סרוויליוס גמינוס

גאיוס סרוויליוס גמינוס (לטינית: Caius Servilius Geminus‏; ? - 180 לפנה"ס), פוליטיקאי רומאי.
תולדות חייו

גמינוס נולד ברומא למשפחה פטריקית. הוא היה בנו של גאיוס סרוויליוס גמינוס, שכיהן כפראיטור, ונכדו של פובליוס סרוויליוס גמינוס, הקונסול בשנת 252 לפנה"ס ו-248 לפנה"ס. הוא או אביו עברו לפלבס, והוא הפטריקי הראשון שאנו יודעים בוודאות שעבר אל שורות הפלבס.
גמינוס כיהן כטריבון הפלבס לפני שנת 209 לפנה"ס, פרידריך מינצר מזהה אותו עם גאיוס סרוויליוס קסקה שכיהן כטריבון הפלבס בשנת 212 לפנה"ס, בשנה זאת התרחשה שערורייה כאשר מספר אנשי עסקים הועמדו לדין באשמת הונאת המדינה הרומאית כאשר הלוו לה כסף למען כלכלת הצבא הרומי בהיספניה. אחד מהנאשמים היה מרקוס פוסטומינוס פירגנסיס שהיה קרוב משפחתו וייתכן שהאדם שאימץ אותו לבן, למרות בקשתו הוא נמנה מלהשתמש בווטו הטריבוני שלו כדי להציל את פירגנסיס, ייתכן שדבר זה גרם לביקורת קשה עליו מצד תומכיו של פירגנסיס ולפי מאנצר תומכיו של גמינוס הוסיפו את הקוגנומן "קסקה" לשם הטריבון כדי לחפות על כך שמדובר בעצם בגמינוס. מאנצר גם מזהה את גמינוס עם גאיוס סרוויליוס שנשלח על ידי הסנאט לרכוש דגן באטרוריה בשנת 212 לפנה"ס.
גמינוס נבחר לאיידיל הפלבס בשנת 209 לפנה"ס, בשנה זאת התגלה שאביו, שלכאורה נהרג בקרב בשנת 218 לפנה"ס, חי כשבוי אצל שבט הבויים. דבר שימש את אויביו בניסיון לטעון שכהונתו בתפקיד האיידיל והטריבון הם לא חוקיות כאשר הסיבה שטיטוס ליוויוס מציין אותה היא העובדה שאביו כיהן קודם לכן כמגיסטראט קורולי. יש הסוברים שליוויוס טעה בסיבה שלו לאי חוקיות הכהונה והסיבה האמיתית שגמיניוס לא קיבל את אישור אביו למעבר אל הפלבס אולם לפי הסברה של רחל פייג וישניא, אויביו השתמשו בחוק ארכאי האוסר כהונה של אנשים ממוצא פטריקי במגיסטראט של הפלבס כל עוד יש להם אב חי שכיהן כמגיסטראט קורולי, היא מזהה את מאשימיו של גמינוס עם תומכיו של פירגמסיס.
גמינוס זכה לגיבוי הנוביליטאס ובעזרתם הוא נבחר לאיידיל קורולי בשנת 208 לפנה"ס, היה זה דבר יוצא דופן שאדם יכהן כאיידיל קורולי ופלבאי ובחירתו למגיסטראט קורולי נעשתה כדי לפזר את ענני הספקות סביב הקריירה שלו. באותה שנה הוא מונה למגיסטר אקוויטום של הדיקטטור טיטוס מאניליוס טורקואטוס. בשנת 206 לפנה"ס גמינוס נבחר לכהן כפראיטור.
גמינוס נבחר בשנת 203 לפנה"ס לכהן כקונסול, אטרוריה הוקצתה כפרובינקיה שלו וזמן כהונתו שם עבר בלא אירועים יוצאי דופן, במהלך כהונתו הוא שחרר את אביו משביו והחזיר אותו הביתה. עם שובו נחקק חוק הפוטר אותו מעונש על כך שהפר את החוק הנוגע לכהונה במשרות פלבאיות.
גמינוס התמנה לפרוקונסול בשנת 202 לפנה"ס ובאותה שנה מונה לדיקטטור למען עריכת הבחירות לקונסולאט. שנה לאחר מכן הוא מונה לוועדה שתפקידה היה להקצות קרקעות לוותיקי הצבא של סקיפיו אפריקנוס. בשנת 183 לפנה"ס נבחר לפונטיפקס מקסימוס וכיהן במשרה זאת עד מותו בשנת 180 לפנה"ס.
לקריאה נוספת

Rachel Feig Vishnia, The Transitio ad Plebem of C. Servilius Geminus, Zeitschrift für Papyrologie und Epigraphik 114 (1996) 289-298
מצולע משוכלל

בגאומטריה, מצולע משוכלל הוא מצולע שכל צלעותיו שוות וכל זוויותיו שוות.
תכונות

כל מצולע משוכלל אפשר לחסום במעגל, ואפשר לחסום בו מעגל. המרכזים של המעגלים מתלכדים, ונקודה זו היא מרכז הכובד של המצולע
כל המצולעים המשוכללים בעלי אותו מספר צלעות דומים זה לזה.
כל המצולעים המשוכללים הם קמורים.
תכונות > גדלים

למצולע משוכלל בעל  \ n צלעות התכונות הבאות:
יש לו סימטריה סיבובית מסדר  \ n וסימטריה שיקופית בעלת n צירי סימטריה. חבורת כל הסימטריות הנוצרות מסיבובי ושיקופי המצולע (והרכבותיהם) נקראת חבורה דיהדרלית.
כל זווית בו שווה  (1-{\frac {2}{n}})\times 180 מעלות או  {\frac {(n-2)\pi }{n}} רדיאנים
יש לו  {\frac {n(n-3)}{2}} אלכסונים.
אם הצלע היא \ t , אז:
ההיקף שלו  t\cdot n
השטח שלו  {\frac {1}{4}}nt^{2}\cot {\tfrac {\pi }{n}}
הרדיוס של המעגל החוסם הוא  \ R={\frac {1}{2}}t\csc {\frac {\pi }{n}}
הרדיוס r של המעגל החסום (השווה באורכו לאפותם a של המצולע) הוא  \ r=a={\frac {t}{2}}\cot {\frac {\pi }{n}}={t \over {2\ tan({\pi  \over n})}}={t \over 2}tan({{\pi (n-2)} \over {2n}})
תכונות > תכונות נוספות

ניתן לבנות בסרגל ומחוגה מצולע משוכלל אם ורק אם כל הגורמים הראשוניים האי-זוגיים של מספר הצלעות הם מספרי פרמה שונים.
אם לוקחים מצולע משוכלל החסום במעגל שרדיוסו 1 ומכפילים את כל הקווים (צלעות ואלכסונים) היוצאים מקודקוד מסוים, מקבלים את מספר הצלעות. זו אבחנה של גאוס, וניתן להוכיח אותה בעזרת תכונות פולינומים ששורשיהם הם שורשי היחידה מסדר n.
מצולעים משוכללים

משולש משוכלל - משולש שווה-צלעות
מרובע משוכלל - ריבוע
מחומש משוכלל
משושה משוכלל
משובע משוכלל
מתומן משוכלל
מתושע משוכלל
מעושר משוכלל
פאונים

ניתן ליצור בעזרת מצולעים משוכללים פאונים. פאון משוכלל הוא פאון בו כל המצולעים זהים, בכל קודקוד מספר שווה של מצולעים ובכל פאה נוגעים מספר שווה של מצולעים. לשם יצירת פאון כזה יש לחבר לפחות שלושה מצולעים סביב קודקוד כך שסכום הזוויות יהיה פחות מ-360 מעלות. האפשרויות לכך הן: לחבר שלושה, ארבעה או חמישה משולשים (מתקבלים ארבעון, תמניון ועשרימון בהתאמה), שלושה ריבועים (מתקבלת קובייה) או שלושה מחומשים (מתקבל תריסרון) מסביב לקודקוד.
אם מסירים את הדרישה שכל הפאות תהיינה חופפות מתקבלים פאונים הנקראים פאונים משוכללים למחצה. אלה כוללים את המנסרות משוכללות, את האנטי-מנסרות משוכללות, את הפאונים ארכימדיים ואת הפאונים המשוכללים שהוזכרו לעיל.
ריצופים

אפשר לרצף את המישור בעזרת מצולעים משוכללים. הריצופים המשוכללים הם ריצופים בהם כל האריחים זהים, כך שצלעות נוגעות זו בזו. לשם כך יש לסדר סביב הקודקוד מצולעים שיסגרו את כל הקודקוד, כלומר על הזווית לחלק את 360 מעלות. ישנן שלוש אפשרויות לעשות זאת: משולשים, מרובעים ומשושים.
אם משתמשים במצולעים מסוגים שונים (אך מותירים את הדרישה שמצולעים מאותו הסוג יהיו מגודל זהה ושהריצוף יהיה צלע לצלע) מקבלים בנוסף גם את הריצופים הבאים:
הערות שוליים

↑  גדי אלכסנדרוביץ', אז מתי אפשר לבנות מצולע משוכלל עם סרגל ומחוגה, ומה הקשר למספרי פרמה?, באתר "לא מדויק", 15 בפברואר 2009
↑  Minaketan Behara, Rudolf Fritsch, Rubens G. Lintz
Walter de Gruyter (Ed.). Mathematics and Theoretical Physics. Walter de Gruyter, 2011. ISBN 3110886723 p.419
↑  Simple prove that product of the diagonals of a polygon=N. Stackexchange.com
| מצולעים ופאונים |
| --- | --- | --- |
| מושגים | מצולע • פאון • קודקוד • צלע • מקצוע • פאה • זווית חיצונית • אלכסון |  |
| מצולעים | מצולעים |  |
| לפי מספר צלעות | משולש • מרובע • מחומש • משושה • משובע • מתומן |  |
| משולשים | משולש ישר-זווית • משולש שווה-שוקיים • משולש שווה-צלעות |  |
| מרובעים | מקבילית • טרפז • טרפז שווה-שוקיים • מרובע ציקלי • דלתון • דלתון ריצוף • מעוין • מלבן • ריבוע |  |
| כוכבים | פנטגרם • מגן דוד • אניאגרם |  |
| תכונות | מצולע משוכלל • מצולע שווה-צלעות • מצולע קמור • כוכב |  |
| פאונים | פאונים |  |
| פאונים משוכללים | ארבעון • קובייה • תמניון • תריסרון • עשרימון |  |
| פאונים ארכימדיים | ארבעון קטום • קובוקטהדרון • קובייה קטומה • תמניון קטום • רומביקובוקטהדרון • קובוקטהדרון קטום • קובייה מסותתת • איקוסידודקהדרון • דודקהדרון קטום • איקוסהדרון קטום • רומביקוסידודקהדרון • איקוסידודקהדרון קטום • דודקהדרון מסותת |  |
| פאונים אחרים | פירמידה • מנסרה • אנטי-מנסרה • מקבילון • מעוינון • תיבה • איקוסיטטרהדרון |  |
| תכונות | פאון משוכלל • פאון משוכלל למחצה • פאון ארכימדי |  |
| הכללות | הכללות |  |
| הכללות | סימפלקס • היפרקובייה • טסרקט |  |
אלפוין

בלגנדריום של טולקין, אֶלְפְוַּין "הנאה" (אנגלית: Elfwine "the Fair"‎, משמעות ברוֹהִירִית: ידיד-אלפים) היה שליט רוֹהָן התשעה-עשר.
ביוגרפיה

בְּרֵגוֹ נולד ברוֹהָן בשנה לא ידועה בעידן הרביעי, סביר להניח באֵדוֹרָס. הוריו היו אֵאוֹמֶר ואשתו, לוֹתִירִיאֵל.
הוא ירש את כס אביו בשנת 63.
הוא נחשב כדומה מאוד לסביו מצד אימו, יִמְרָהִיל. הוא נחשב לגבוה מהממוצע ברוֹהָן, כמו כל צאצאי תֶנְגֵל.
הערות שוליים

1 2  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1033
↑  ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 317
כבוד הציבור

| --- | --- |

 תלמוד בבלי:  מסכת סוטה, דף מ', עמוד א'
 משנה תורה:  הלכות תפילה וברכת כהנים, פרק י"ב, הלכה כ"ג
כבוד הציבור הוא מושג בהלכה הקובע כללי התנהגות הנובעים מהקפדה על יחס של הערכה כלפי רבים. במקומות מסוימים מכונה הנהגה זו אימת ציבור או כבוד רבים. יש ראשונים שקישרו למושג זה את המושג טורח ציבור.
פרטי הלכה > התנאים למינוי שליח ציבור

כמה מהדרישות ההלכתיות במינוי שליח ציבור נובעות מכבוד הציבור, למשל:
אדם שלא נתמלא זקנו אינו כשיר להתמנות לשליח ציבור קבוע, הרמב"ם הסביר שהטעם הוא מפני כבוד הציבור.
אדם שבגדיו קרועים, המכונה בשל כך "פוחח", אינו יכול להיות שליח ציבור.
פרטי הלכה > קריאת התורה על ידי אשה

נאמר בברייתא שמובאת בתלמוד שאשה עולה למניין שבעת העולים לקריאת התורה בשבת, "אבל אמרו חכמים שאשה לא תקרא בתורה בציבור מפני כבוד הציבור". הברייתא הזו, בשני חלקיה נפסקה להלכה בשולחן ערוך. חלק מהפוסקים הבינו שכל עוד אפשר להימנע מכך שאשה תקרא, כבוד הציבור הוא שאיש יקרא, אבל כשאין אפשרות שאיש יקרא, תקרא אשה. מקרה בו נשים נדרשות לקרוא בתורה מובא גם בדברי המרדכי בשם מהר"ם מרוטנבורג לגבי עיר שכולה כהנים:
עיר שכולה כהנים ואין בה אפילו ישראל אחד, נראה לי דהכהן יקרא שני פעמים, ושוב יקראו נשים... אמרו חכמים אשה לא תקרא בתורה מפני כבוד צבור, היכא דלא אפשר, ידחה כבוד צבור משום פגם כהנים, שלא יאמרו בני גרושות הן...
הרב יעקב אפשטיין מסכם הלכה זו בכך שבקהילה רגילה בה יש גברים שיודעים לקרוא בתורה ויכולים לעלות לתורה, נשים לא תעלינה לתורה ולא תהיינה בעל קורא.
פרטי הלכה > שאלת שלום באבל

כחלק מהלכות האבלות, האבל אסור לשאול בשלום אחרים בשלושת הימים הראשונים של האבלות. כיוצא מן הכלל, כאשר באו רבים לנחם אותו, מותר לו לברך אותם "לכו לבתיכם לשלום" משום כבוד רבים.
פרטי הלכה > פני הכוהנים לציבור בברכת כוהנים

בזמן ברכת כהנים פניהם של הכהנים כפי הציבור, ואחוריהם כלפי ארון הקודש. בתלמוד למד מכאן רבי יצחק שהטעם הוא אימת הציבור, ומכאן גודל החומרה של "אימת ציבור":
אמר רבי יצחק: לעולם תהא אימת ציבור עליך, שהרי כהנים פניהם כלפי העם ואחוריהם כלפי הקודש.
פרטי הלכה > קריאה בספר תורה

קריאת התורה נעשית בספר תורה שלם ולא בספר המכיל רק חומש אחד מתוך חמשה חומשי תורה, גם כשהוא כתוב על קלף כשר, שאף על פי שמותר לכתוב חומשים ואף יש בהם קדושת כתבי הקודש (אם נכתבו כדיני סת"ם) אין לקרוא בחומשים את קריאת התורה בבית הכנסת במקום בספר תורה שלם, מפני כבוד הציבור. בעל הלבוש מסביר שזהו בזיון לציבור שאין להם ספר תורה שלם. יש הסוברים שאם הציבור רוצה למחול על כבודו ולקרות בחומשים כשרים כשאין ספר תורה, הוא רשאי לעשות כן, ויש האוסרים.
ראו גם

טורח ציבור
הערות שוליים

↑  ראו משנה תורה לרמב"ם, הלכות תפילה וברכת כהנים, פרק י"ב, הלכה כ"ג
↑  ראו תלמוד בבלי, מסכת חולין, דף כ"ד, עמוד ב', משנה תורה לרמב"ם, הלכות תפילה וברכת כהנים, פרק ח', הלכה י"א ושולחן ערוך, אורח חיים, סימן נ"ג, סעיף ו'. בשולחן ערוך כתב שהוא יכול להיות שליח ציבור באקראי, והמניעה היא רק שלא יהיה שליח ציבור קבוע
↑  משנה תורה לרמב"ם, הלכות תפילה וברכת כהנים, פרק ח', הלכה י"א
↑  ראו תלמוד בבלי, מסכת מגילה, דף כ"ד, עמוד א' ומשנה תורה לרמב"ם, הלכות תפילה וברכת כהנים, פרק ח', הלכה י"ב. לדברי הרמב"ם הבעיה היא שכתפיו מגולות
↑  תלמוד בבלי, מסכת מגילה, דף כ"ג, עמוד א'
↑  ראו שולחן ערוך, אורח חיים, סימן רפ"ב, סעיף ג'
↑  כך כתב למשל הרב יעקב עמדין, שכאשר אין בציבור מי שיודע לקרוא, אשה תקרא בתורה. ראו הגהות הריעב"ץ למסכת מגילה כג, א, שכתב: "נראה דהיינו היכא דאפשר, ורישא מיירי בדליכא שבעה (בהני עשרה דמצטרפי לדבר שבקדושה) דבקיאי למקרי, ואיכא אשה בקיאה, דלא סגי בלא דידה".
↑  ראו שו"ת חבל נחלתו חלק יא סימן ו
↑  נלמד ממעשה שעשה רבי עקיבא, ראו תלמוד בבלי, מסכת מועד קטן, דף כ"א, עמוד ב' והגהת הרמ"א בשולחן ערוך, יורה דעה, סימן שפ"ה, סעיף א'
↑  ראו תלמוד בבלי, מסכת סוטה, דף מ', עמוד א', משנה תורה לרמב"ם, הלכות תפילה וברכת כהנים, פרק י"ד, הלכה ג' ושולחן ערוך, אורח חיים, סימן קכ"ח, סעיף י'
↑  תלמוד בבלי, מסכת גיטין, דף ס', עמוד א', משנה תורה לרמב"ם, הלכות תפילה וברכת כהנים, פרק י"ב, הלכה כ"ג, סמ"ג עשין יט, שולחן ערוך, אורח חיים, סימן קמ"ג, סעיף ב' ויורה דעה, סימן רפ"ג, סעיף א'
↑  רבי מרדכי יפה, לבוש התכלת, סי' קמג.
↑  פרי חדש שם ס"ק ב מתיר; ואילו הט"ז סימן נג ס"ק ב אוסר.
מיסטרל (גלשן)

מיסטרל (באנגלית: Mistral One Design) הוא דגם של גלשן רוח אשר נבחר על ידי איגוד השיט הבין-לאומי להחליף את דגם הלכנר, שהיה בשימוש עד אז באליפויות גלישת הרוח.
היסטוריה

דגם המיסטרל היה בשימוש בתחרויות גלישת הרוח במשחקים האולימפיים באטלנטה 1996, סידני 2000 ואתונה 2004. מאז המשחקים בבייג'ינג 2008, נבחר דגם הניל פרייד RS:X להחליף את המיסטרל.
דגם המיסטרל יוצר לראשונה בשנת 1989. מאז יוצרו יותר מ-30 אלף יחידות של דגם זה. הוא מאופיין במשקלו הקל וניתן לגלוש עליו היטב כאשר קיימות רוחות במהירויות של 5 עד 35 קשר (10 עד 65 קמ"ש) בהתאם לתנאי הים.
גולשים ישראלים שהתחרו בדגם מיסטרל באולימפיאדות

| אולימפיאדה | אתר השיט | שייט | הישג | קטגוריה |
| --- | --- | --- | --- | --- |
| אטלנטה 1996 | סוואנה | גל פרידמן | ארד | גברים |
| סידני 2000 | סידני | עמית ענבר | 7 | גברים |
| סידני 2000 | סידני | מיכל היין | 14 | נשים |
| אתונה 2004 | אתונה | גל פרידמן | זהב | גברים |
| אתונה 2004 | אתונה | לי קורזיץ | 13 | נשים |
גולשים ישראלים שהגיעו להישגים בינלאומיים באליפות עולם ובאליפות אירופה

הערה לטבלאות הישגים, שיוטי ISAF (בעבר) או WS (כיום) אינם מוגדרים כאליפות עולם אולם בשל מעמדם ("אולימפיאדה קטנה") הם יוכנסו לטבלה תוך ציון:
International Yacht Racing Union = IYRU  /  International Sailing Federation = ISAF
World Sailing = WS
גולשים ישראלים שהגיעו להישגים בינלאומיים באליפות עולם ובאליפות אירופה > בוגרים

| שנה | אירוע | אתר | גולש | הישג | הערות |
| --- | --- | --- | --- | --- | --- |
| 1993 | אליפות אירופה | Nieuport - בלגיה | עמית ענבר | זהב | גברים |
| 1995 | אליפות אירופה | Sandown - אנגליה | גל פרידמן | כסף | גברים |
| 1996 | אליפות עולם | חיפה | גל פרידמן | כסף | גברים |
| 1997 | אליפות עולם | Fremantle - אוסטרליה | עמית ענבר | כסף | גברים |
| 1997 | אליפות אירופה | Murcia - ספרד | גל פרידמן | ארד | גברים |
| 1998 | אליפות עולם | Brest - צרפת | עמית ענבר | כסף | גברים |
| 1998 | אליפות אירופה | Marathon - יוון | עמית ענבר | זהב | גברים |
| 2000 | אליפות אירופה | Cadiz - ספרד | עמית ענבר | כסף | גברים |
| 2001 | אליפות אירופה | Marseille - צרפת | גל פרידמן | ארד | גברים |
| 2002 | אליפות עולם | Phatthaya - תאילנד | גל פרידמן | זהב | גברים |
| 2002 | אליפות אירופה | Neusiedl am See - אוסטריה | גל פרידמן | כסף | גברים |
| 2003 | אליפות עולם | Cadiz - ספרד | לי קורזיץ | זהב | נשים |
| 2003 | אליפות עולם | Cadiz - ספרד | גל פרידמן | ארד | גברים |
| 2006 | אליפות אירופה | Palermo - איטליה | עומרי חצור | כסף | גברים |
| 2006 | אליפות אירופה | Palermo - איטליה | שלומי איובי | ארד | גברים |
| 2006 | אליפות אירופה | Palermo - איטליה | סיוון דוידוביץ' | כסף | נשים |
גולשים ישראלים שהגיעו להישגים בינלאומיים באליפות עולם ובאליפות אירופה > נוער

| שנה | אירוע | אתר | גולש | הישג | הערות |
| --- | --- | --- | --- | --- | --- |
| 1989 | אליפות עולם לנוער (IYRU) | Montreal - קנדה | גל פרידמן | כסף | גברים |
| 1990 | אליפות עולם לנוער | אנגליה | עמית ענבר | כסף | גברים |
| 1992 | אליפות עולם לנוער (IYRU) | Vilamoura - פורטוגל | אמיר לבנסון | זהב | גברים |
| 1993 | אליפות אירופה לנוער | כרתים | אמיר לבנסון | זהב | גברים |
| 1994 | אליפות עולם לנוער (IYRU) | Marathon - יוון | אמיר לבנסון | זהב | גברים |
| 1995 | אליפות עולם לנוער (IYRU) | Bermuda | אמיר לבנסון | זהב | גברים |
| 1995 | אליפות עולם לנוער (IYRU) | Bermuda | סיון יוסף | ארד | נשים |
| 1996 | אליפות אירופה לנוער | צרפת | רועי חמו | כסף | גברים |
| 1997 | אליפות עולם לנוער (ISAF) | Fukuoka - יפן | ענת קולודני | כסף | נשים |
| 1997 | אליפות אירופה לנוער | ספרד | רועי חמו | זהב | גברים |
| 1998 | אליפות עולם לנוער (ISAF) | Simon’s Town - דרא"פ | ענת קולודני | כסף | נשים |
| 1999 | אליפות אירופה לנוער (U22) | Puck - פולין | טל מצ'ורו | זהב | גברים |
| 1999 | אליפות אירופה לנוער (U22) | Puck - פולין | חן חממי | כסף | גברים |
| 1999 | אליפות עולם לנוער (ISAF) | Kuopio - פינלנד | יוני בן זאב | ארד | גברים |
| 2001 | אליפות עולם לנוער (ISAF) | Sydney - אוסטרליה | דנה סולב | ארד | נשים |
| 2002 | אליפות אירופה לנוער | Cadiz - ספרד | שירי רון | ארד | נשים |
| 2002 | אליפות אירופה לנוער (U17) | Cadiz - ספרד | שחר צוברי | זהב | גברים |
| 2002 | אליפות אירופה לנוער (U17) | Cadiz - ספרד | נמרוד משיח | כסף | גברים |
| 2002 | אליפות אירופה לנוער (U17) | Cadiz - ספרד | שמרית עודד | זהב | נשים |
| 2002 | אליפות אירופה לנוער (U15) | Cadiz - ספרד | מעין דוידוביץ' | זהב | נשים |
| 2004 | אליפות עולם לנוער | Nesebar - בולגריה | שחר צוברי | כסף | גברים |
| 2004 | אליפות אירופה לנוער | פולין | שחר צוברי | זהב | גברים |
| 2004 | אליפות עולם לנוער (ISAF) | Gdynia - פולין | נמרוד משיח | כסף | גברים |
| 2005 | אליפות עולם לנוער | Sopot - פולין | שחר צוברי | כסף | גברים |
| 2005 | אליפות עולם לנוער | Sopot - פולין | מעין דוידוביץ' | כסף | נשים |
|  | אליפות עולם לנוער (ISAF) | Busan - קוריאה | נמרוד משיח | ארד | גברים |
| 2006 | אליפות עולם (U19) | Marsala - איטליה | ניצן מעיין | כסף | נשים |
| 2006 | אליפות עולם לנוער (U17) | Marsala - איטליה | רון אסולין | זהב | גברים |
| 2006 | אליפות עולם לנוער (U17) | Marsala - איטליה | רעי כנרתי | כסף | גברים |
| 2006 | אליפות עולם לנוער (U17) | Marsala - איטליה | לירן מחלב | ארד | גברים |
| 2006 | אליפות עולם לנוער (U17) | Marsala - איטליה | בר קורזיץ | כסף | נשים |
| 2006 | אליפות עולם לנוער (U15) | Marsala - איטליה | נעה סגלוביץ' | כסף | נשים |